เพลิงไหม้ร้านกาแฟ สลด พบหญิงถูกย่างสดตายคากองไฟ
(เครดิตภาพ: มูลนิธิร่วมกตัญญู),สลดเพลิงไหม้ร้านขายกาแฟ และร้านขายรองเท้า ภายในหมู่บ้านเศรษฐกิจ เขตบางแค พบศพหญิงสาว จนท.คาดว่าเป็นภรรยาเจ้าของร้านกาแฟถูกย่างสดตายคากองเพลิง ,เมื่อวันที่ 29 เม.ย. พ.ต.ท.ทัตเทพ รองนาค สว.(สอบสวน) สน.หลักสอง รับแจ้งมีเหตุเพลิงไหม้ภายในหมู่บ้านเศรษฐกิจ ซอยเพชรเกษม 102/2 แขวงบางไผ่ เขตบางแค กทม. จึงพร้อมด้วยรถดับเพลิงกว่า 10 คัน เจ้าหน้าที่กองพิสูจน์หลักฐาน มูลนิธิร่วมกตัญญูได้เข้าระงับเหตุ พบเพลิงกำลังไหม้ตึกแถวเลขที่ 895 และตึกแถวเลขที่ 897 ซึ่งประกอบธุรกิจเปิดเป็นร้านขายกาแฟและร้านขายรองเท้า ภายหลังสามารถควบคุมเพลิงเอาไว้ได้ โดยใช้เวลากว่า 20 นาที,พ.ต.ท.ทัตเทพ กล่าวอีกว่า เบื้องต้นมีตึกแถวเสียหายจากเพลิงไหม้ 2 หลัง ซึ่งยังไม่ทราบแน่ชัดว่าเพลิงไหม้เกิดขึ้นจากตึกไหน จากการตรวจสอบที่เกิดเหตุอย่างละเอียด พบหญิงผู้เสียชีวิตในกองเพลิง บริเวณตึกแถวร้านขายกาแฟ คาดว่าจะเป็นภรรยาของ เจ้าของร้านขายกาแฟ ที่มักจะนอนเฝ้าร้านอยู่เป็นประจำ อย่างไรก็ตามต้องให้เจ้าหน้าที่พิสูจน์หลักฐานเข้าตรวจสอบที่เกิดเหตุ เพื่อหาสาเหตุเพลิงไหม้ที่แท้จริงและพิสูจน์ศพผู้เสียชีวิตต่อไป.
สลดเพลิงไหม้ร้านขายกาแฟ และร้านขายรองเท้า ภายในหมู่บ้านเศรษฐกิจ เขตบางแค พบศพหญิงสาว จนท.คาดว่าเป็นภรรยาเจ้าของร้านกาแฟถูกย่างสดตายคากองเพลิง 
ไฟไหม้,เพลิงไหม้,ย่างสด,หมู่บ้านเศรษฐกิจ,บางแค